钦定古今图书集成/理学汇编/经籍典/第153卷 > 朱子全书二 > 《板》
## 钦定古今图书集成/理学汇编/经籍典/第153卷 > 朱子全书二 > 《板》

“‘昊天曰明，及尔出王；昊天曰旦，及尔游衍’！旦与明祇
一意。这个岂是人自如此？皆有来处。才有些放肆，他
便知，所以曰：‘日监在兹’。”又曰：“‘敬天之怒，无敢戏豫；敬
天之渝，无敢驰驱。”问：“渝’字如何？”曰：“‘变也。如迅雷风烈，
必变’之变，但未至怒。”

道夫言：“昨来所论‘昊天曰明’云云至游衍，此意莫祗
是言人之所以为人者，皆天之所为，故虽起居动作
之顷，而所谓天者未尝不在也。”曰：“‘公说天体物不遗’，
既说得是，则所谓仁体事而无不在者，亦不过如此。
今所以理会不透，祗是以天与仁为有二也。今须将
圣贤言仁处，就自家身上思量，久之自见。”〈以上语类二条〉